[{"text_idx": "#000001", "text": "Raamatu \u201cDalai-laama kass\u201d autor David Michie kajastab oma teoses mina-tegelase Tema Pu\u0308haduse Kassi (ehk HHC) pilgu la\u0308bi elu Jokhangis, McLeod Ganjis. Tavapa\u0308rastest kassilikest instinktidest ja no\u0303rkustest koos lihtsate budistlike po\u0303hito\u0303dedega on kokku segatud u\u0308ks huvitav supp, mida on maitsestatud veel inimiseloomude vu\u0308rtsikate kirjeldustega."}, {"text_idx": "#000003", "text": "Nojah, mis sul ta\u0308na o\u0303htul siis plaanis oli?"}, {"text_idx": "#000004", "text": "Toidunaudingutest kasside, budistide ja restorani klientide vaatenurgast"}, {"text_idx": "#000005", "text": "Kas Sina po\u0308o\u0308rad su\u0308u\u0308es kogu ta\u0308helepanu toidu tekstuurile, lo\u0303hnale ja maitsele? Vo\u0303i ha\u0308irid so\u0308o\u0308maaega vestlusega, samal ajal veel midagi lugedes? Tuleb va\u0308lja, et einestamine dalai-laama ja munkade juures ning kohalikus restoranis erineb oluliselt."}, {"text_idx": "#000006", "text": "Toit on kirglik teema, eriti kasside ja turistide jaoks. Seega on va\u0308ike Lumelo\u0303vi igapa\u0308evane ku\u0308laline ka kohalikus restoranis. Budismiga su\u0308gavalt kokku puutunud kassi silmade la\u0308bi vaadates ja\u0308i restorani klientidel suurel ma\u0308a\u0308ral puudu ta\u0308helepanelikkusest. Nagu mina-tegelane elukogenult mainib, vo\u0303iks ka inimesed o\u0303nne leida mo\u0303lemast: nii sisemistest va\u0308a\u0308rtustest kui va\u0308listest asjadest: \u201cmeie, kassid, teadsime, et ta\u0308helepanelikkus maitsva toidu vastu kuulub suurima o\u0303nne hulka, mida oskaks u\u0308ldse ette kujutada.\u201d"}, {"text_idx": "#000009", "text": "Just nii juhtuski teiste hulgas Dharamsala Telecomi pahura tehniku, enesearendamise guru ja endise raamatumu\u0308u\u0308jaga. Sama vo\u0303ib kergesti juhtuda ka minu ja Sinuga."}, {"text_idx": "#000011", "text": "\u201cOn va\u0308ga kasulik,\u201d u\u0308tles geshe Wangpo Samile, \u201coma teadmisi teistega jagada. Mis mo\u0303tet neil muidu oleks.\u201d"}, {"text_idx": "#000012", "text": "\u201cHirm,\u201d lausus Lobsang. \u201cInstinkt, mis ei lase paljudel inimestel teha tegusid, millest nad su\u0308gaval sisimas teavad, et need vo\u0303iksid nad vabastada. Nagu lind puuris, mille uks on lahti ja\u0308etud, oleme vabad va\u0308lja minema ta\u0308iuslikkuse otsingutele, kuid hirm sunnib meid leiutama ko\u0303ikvo\u0303imalikke po\u0303hjusi, et seda mitte teha.\u201d"}, {"text_idx": "#000013", "text": "Hmm, to\u0303esti, kas Sind takistavad umbes samad po\u0303hjused oma unistusi ta\u0308ide viimast? Kuidas oleks, kui keegi vaataks sulle silma ja u\u0308tleks: \u201cAga kas te tahate? Siis peate seda tegema!\u201d"}, {"text_idx": "#000015", "text": "Kassid on mo\u0303istatused... ka iseenda jaoks"}, {"text_idx": "#000016", "text": "Minule tekitas David Michie kassiliku mo\u0303tteka\u0308igu ja\u0308lgimine hea tunde. Sa vo\u0303id ku\u0308ll olla lapsepo\u0303lves valusasti kukkunud ja ka elu jooksul pa\u0308lvinud hukkamo\u0303istu nii teistelt kui iseendalt, kuid ja\u0308rgmisel hetkel vo\u0303id leida end nii suurepa\u0308raste inimeste keskelt, kellest sa isegi ei teadnud, et nad olemas on."}, {"text_idx": "#000017", "text": "Ja\u0308rgmine lo\u0303ik raamatust (mo\u0303ned lo\u0303igud on lihtsalt nii head, et ma\u0308rkmiku asemel panen need siia kirja. Endal ka hiljem hea meelde tuletada): \u201cMeie pilgud kohtusid ja kuigi vaatasime teineteisele silma imelu\u0308hikese hetke, anti edasi ta\u0308htis so\u0303num. Teadsin otsekohe, et ta on u\u0308ks meie seast."}, {"text_idx": "#000018", "text": "Nagu eelmise raamatu Homeros leiti haigena ta\u0308navalt ja ko\u0303ik \u201cnormaalsed\u201d inimesed soovitasid ta kasside paradiisi saata, nii ka Tema Pu\u0308haduse Kass ei su\u0308ndinud Jokhangis. Esimestel eluna\u0308dalatel oli tal reaalne vo\u0303imalus uppuda New Delhi linna porilompi vo\u0303i la\u0308mbuda ajalehte ma\u0308ssituna."}, {"text_idx": "#000020", "text": "Eelmises loos sai pimedast kassist ajapikku imekass, elupa\u0308a\u0308stja ja ko\u0303igi lemmik. Ta\u0308nases loos muutus pesakonna no\u0303rgim kassipoeg kuulsaks Jokhangi Lumelo\u0303viks, kes suhtles kogu maailma kuulsustega, to\u0303i populaarsust u\u0308hele kohvikule, to\u0303mbas ta\u0308helepanu u\u0308hele tseremooniale (loe ise, kuidas Youtube\u02bcs ta\u0308helepanu saada) ja aitas kahtlemata mitmetel inimestel saavutada paremat dharmat."}, {"text_idx": "#000022", "text": "Nagu o\u0303ppis Tema Pu\u0308haduse Kass, ei ta\u0308henda dharma ko\u0303rgelennuliste po\u0303himo\u0303tete korrutamist, pilkupu\u0308u\u0308dvatesse riietesse ro\u0303ivastumist vo\u0303i enda budistiks nimetamist, vaid selle o\u0303petuse va\u0308ljendamist iga oma mo\u0303tte, so\u0303na vo\u0303i teoga. Sellest raamatust vo\u0303id o\u0303ppida mo\u0303ndagi o\u0303nnelikult elamise kunsti kohta!"}, {"text_idx": "#000023", "text": "Ja tundub, et ka minu mo\u0303tted asendusid munkade \u2013 ja Himaalaja kassi \u2013 juuresolekul palju elujaatavamate mo\u0303tetega."}]